Nr. ................ / ....................

Referitor dosar nr. 19134/7653/26.10.2023

**DECIZIA ETAPEI DE INCADRARE**

**draft**

Ca urmare a solicitării de emitere a acordului de mediu adresate de **SC PREMIUM PORC SIBIU SRL** din județul **Vrancea**, localitatea **Golești, DJ 205C, km 1, complex Suintest**,înregistrată la **Agenţia pentru Protecţia Mediului Sibiu** cu nr. **19134/7653/26.10.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 28.02.2024, că proiectul **„Construire platformă betonată și acoperită, anexe, amplasare incinerator”**, propus a fi amplasat în judeţul **Sibiu**, oraș **Avrig, DN1A, km 284+200, FN, CF 108787**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 11, lit. b și pct. 13, lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect**

Amplasamentul investiției este situat în intravilanul orașului Avrig, județul Sibiu, este înscris în CF nr. 108787, având folosința curți construcții și o suprafață totala de 106.468 mp, unde beneficiarul deţine un complex de creştere şi îngrăşare a porcinelor, autorizat din punct de vedere al mediului. Societatea dorește continuarea investițiilor în dotările privind biosecuritatea fermei, în acest sens se propune realizarea acestui ansamblu de construcții și dotări prin care se va crea un înalt nivel de biosecuritate și economic prin reducerea costurilor pentru neutralizarea cadavrelor.

Amplasamentul proiectului are următoarele vecinătăți: la Nord – proprietate privata; la Vest – drum exploatare; la Est – proprietate privata; la Sud – drum exploatare.

Accesul în incinta se va realiza din drumul de exploatare, poarta 2 (unde există și filtrul de dezinfecție – arc dezinfector) situată în partea de vest a terenului. In interiorul parcelei studiate, exista platforme și alei carosabile, dimensionate corespunzător traficului auto și pietonal, avându-se în vedere manevrele utilajelor din ferma si a autovehiculelor care vor avea acces in ferma.

Proiectul propus constă în:

* construirea unei platforme betonate în suprafață de S = 300 mp (adiacentă platformei betonate aferentă rampei de livrare porci) cu dimensiunile în plan de 12,00 x 25,00 m, ce va fi realizată din beton elicopterizat;
* construirea unei clădiri care să cuprindă spațiile necesare grupului sanitar (S = 6,0 mp), sălii de necropsie (S = 9,0 mp) și camerei de refrigerare (S = 6,0 mp) și a unor platforme/camere pentru amplasarea incineratorului pentru carcasele de animale (S = 48,40 mp), camera pentru depozitarea containerelor cu cenușa (S = 18,15 mp) și zonei/platformei de spălare a containerelor (S = 15,25 mp).

Regim de înălţime: P

Suprafaţa construită propusă: 123.00 mp

Suprafaţa desfăşurată propusă: 123.00 mp

**Incineratorul** propus pentru montare este unul de tip AIS 1870 Cyclone.

Static, cu o rată de ardere de până la 500 kg/ora și o capacitate de încărcare de până la 1900,50 kg/sarjă, fiind o soluție adecvată pentru fermele unde este necesară eliminarea rapidă a deșeurilor organice în condiții de biosecuritate.

|  |  |
| --- | --- |
| CARACTERISTICI | VALORI |
| Rata de ardere | max. 500 kg/ora |
| Dimensiuni de gabarit (m) | L= 5,845 m; l = 2,835 m; h = 4,857 m  |
| Usa de incarcare, latime (m) | 1,95 m |
| Usa de incarcare, inaltime/adancime (m) | 1,88 m |
| Usa de incarcare, dimensiuni (m) | 1,95/1,88 m |
| Camera principala, volum de incarcare | 5,55 mc |
| Camera principala, capacitatea de incarcare | 1.900 kg |
| Greutate | 12203 kg |
| Inaltime (m) | 5,615 m (inclusiv cos evacuare gaze)2,783 (fara cos evacuare gaze) |
| Diametru cos evacuare gaze ardere | Ø 540 mm |
| Combustibil utilizat – consum:* gaze naturale
 | 49,5 mc/ora |
| Mod incarcare deseuri | Pe deasupra |
| Mod eliminare cenusa | Manual  |

Cladirea incineratorului, va dispune de următoarele spații:

|  |  |
| --- | --- |
| *Denumire incapere* | *Suprafata utila (mp)* |
| Platforma spalare containere | 15,25 mp |
| Spatiu utilaj incinerator  | 48,40 mp |
| Camera depozitare containere cenusa | 18,15 mp |
| Camera refrigerare | 6,00 mp |
| Camera necropsie | 9,00 mp |
| Grup sanitar | 6,00 mp |
| **Total** | **102,8 mp** |

Părțile componente ale incineratorului sunt:

* Camera primară (sau principală) de ardere, prevăzută cu capac;
* Camera secundară (sau post combustie) de ardere;
* Arzătoare;
* Panou de comandă;
* Coșul de fum.

Noul obiectiv va fi branșat la rețelele de alimentare cu apă, gaz metan și energie electrică din rețelele existente pe amplasament. Evacuarea apelor de pe amplasament se va face într-un bazin vidanjabil propus, cu capacitatea de 5 mc; apele provenite de pe platformele incineratorului și ale locurilor de depozitare și spălare a containerelor cu cenușă – vor fi colectate prin intermediul unei rigole betonate pentru colectarea apelor pluviale cu evacuarea apelor în bazinul vidanjabil propus, cu V=5 mc. Apă pluvială care spală platforma betonată a incineratorului este colectată prin intermediul unei rigole pentru colectarea apelor pluviale cu evacuarea apelor bazinul vidanjabil cu V = 5 mc, propus prin proiect.

Organizarea de santier se va realiza doar în cadrul parcelei titularului.

**b) cumularea cu alte proiecte** – prezentul proiect este în strânsă legatură cu ferma de creștere a porcilor existentă, acest ansamblu de construcții și instalțtii fiind necesar pentru neutralizarea deșeurilor de origine animală care rezultă din procesul de producție al fermei. Investiția propusă este necesară pentru crearea unui înalt nivel de biosecuritate și pentru reducererea costurilor pentru neutralizarea cadavrelor, în cadrul activităţii zootehnice de creştere şi îngrăşare a porcilor, de către SC PREMIUM PORC SIBIU SRL;

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate**

– diferitele categorii de deşeuri generate în timpul realizării investiţiei vor fi eliminate/valorificate prin firme autorizate, cu respectarea dispoziţiilor legale în vigoare;

- din activitatea incineratorului, vor rezulta ocazional:

* ape uzate (menajere+pluviale) – care vor fi colectate în bazinul vidanjabil cu V = 5 mc, care se propune prin proiect;
* cenușa de la arderea deșeurilor animale (19 01 12 cenuși de ardere și zguri, altele decât cele menționate la 19 01 11 - cenușa rămasă în urma incinerării) – la finalul unui ciclu de ardere rezultă cenușă sterilă; această cenușă va fi eliminată manual, prin trapele/ușile special prevăzute special pentru colectarea acesteia, apoi va fi colectată în container amplasat pe platformă betonată a incineratorului, aceasta va fi eliminata prin societate autorizata de ori de cate ori este cazul;
* deșeuri menajere - acestea vor fi colectate în pubela/container existent în ferma.

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:** prin funcționarea corespunzătoare a instalației de incinerare, aceasta nu va contribui la creșterea gazelor cu efect de seră. Se va institui un sistem de control și monitorizare a surselor generatoare de emisii poluante în mediu și se vor asigura dotările pentru reducerea impactului asupra mediului și sănătății umane.

**g) riscurile pentru sănătatea umană:** s-a emis Notificare asistență de specialitate de sănătate publică nr. 943/22.12.2023, conform căreia *“proiectul este în conformitate cu condițiile de igienă și sănătate publică prevăzute de reglementările sanitare în vigoare cu respectarea recomandărilor din studio de impact nr. 1576/12.12.2023:*

*Studiul de impact asupra stării de sănătate a populației nr. 1576/12.12.2023 a fost efectuat la solicitarea beneficiarului, de către SC Impact Sănătate SRL, strada Fagului, nr. 33, Iași, județul Iașii, conform adresei DSP Sibiu, conform Ord. M.S. nr. 1257 din 10 aprilie 2023 pentru modificarea normelor de igienă și sănătate publică privind mediul de viață al populației. În documentație au fost prevăzute măsuri de protecție privind reducerea impactului asupra mediului și a sănătății populației. Respectarea acestor măsuri și a condițiilor tehnice privind dotările, cât și exploatarea în condiții de siguranță a instalațiilor în sistem monitorizat, vor conduce la diminuarea impactului asupra mediului și sănătății populației. Calitatea vieții și standardele de viață ale comunității locale nu vor fi afectate negativ de punerea în practică a proiectului, în condiții normale de funcționare. În condițiile respectării integrale a prezentului proiect și a recomandărilor din prezentul studiu, aceste distanțe pot fi considerate perimetru de protecție sanitară; la capacitatea prevăzută în proiect, obiectivul poate funcționa pe amplasamentul existent. Considerăm că activitățile care se vor desfășura în cadrul acestui obiectiv de investiție nu vor afecta negativ confortul și starea de sănătate a populației din zona. Evaluarea impactului a fost realizată printr-un studiu care a analizat potențialii factori de risc din mediu, precum și recomandările care au ca scop minimizarea efectelor negative.”*

Memoriul de prezentare menționează că în conformitate cu Studiul de evaluare a impactului asupra sănătății şi confortului populaţiei efectuat pentru obiectivul de investiţie: „În situația cea mai probabilă (condițiile atmosferice obișnuite ale zonei), dar și în cele mai defavorabile condiții atmosferice (de calm atmosferic), imisiile estimate de pulberi și gaze de ardere datorate activității incineratorului de cadavre, se vor încadra în limitele admise, în zona celor mai apropiate locuințe. Contribuția incineratorului este una nesemnificativă.”

Conform memoriului de prezentare, activitatea ulterioară nu este de natură să producă disconfort populației, ținând cont de faptul că amplasamentul incineratorului este situat la o distanță mai mare de 1000 m față de localitățile înconjurătoare, iar incineratorul este prevăzut cu instalație de epurare a gazelor de ardere (în camera secundară – camera postcombustie).

**2. Amplasarea proiectelor:**

**a) utilizarea actuală și aprobată a terenurilor:** terenul aferent proiectului este situat în intravilanul orașului Avrig, județul Sibiu, este înscris în CF nr. 108787, având folosința curți construcții și o suprafață totala de 106.468 mp, conform certificatului de urbanism eliberat de Primăria Orașului Avrig;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact redus asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** impact limitat pe perioada de execu’ie a lucr[rilor, reversibil dup[ finalizarea acestora;

**f) debutul, durata, frecvența și reversibilitatea preconizate ale impactului:** impact redus pe perioada de realizare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* + aviz de gospodărire a apelor, emis de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport, astfel încât disconfortul produs în timpul funcționării să fie minim.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 11 (unsprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**